สวัสดีค่ะ คือหนูห่างเรื่องการมีเพศสัมพันธ์มานานมากประมาณ1ปี แล้วพอกลับมามีเพศสัมพันธ์ใหม่ หลังมีเพศสัมพันธ์ได้2วันมันรู้สึกปวดท้องน้อย แล้วก็เหมือนเลือกออกเป็นลักษณะตกขาว เป็นเมือกปนเลือกด้วยค่ะ เวลามีเพศสัมพันธ์ป้องกันค่ะ แล้วก็เช็คแล้วว่าไม่มีการรั่วไหล มีประจำเดือนไปแล้วต้นเดือนค่ะ หนูอยากทราบว่ามีการผิดปกติอะไรหรือเปล่าคะ?
สวัสดีค่ะ หากมีเพศสัมพันธ์โดยใช้ถุงยางอนามัยป้องกัน โอกาสในการตั้งครรภ์ก็ถือว่าน้อยอยู่ค่ะสำหรับอาการปวดท้องน้อย มีเมือกปนเลือดออกมา หลังจากที่มีเพศสัมพันธ์ไป 2 วัน อาจเกิดจาก- เป็นช่วงไข่ตก ซึ่งจะอยู่ในช่วงกึ่งกลางของรอบประจำเดือน ประมาณวันที่ 13-15 นับจากวันแรกที่ประจำเดือนมา โดยอาการได้แก่ การมีเลือดออกปริมาณเล็กน้อย มีตกขาวเป็นมูกใสยืดได้ ปวดท้องน้อย เจ็บเต้านม ความต้องการทางเพศมากขึ้น เป็นต้น- มีการอักเสบติดเชื้อในโพรงมดลูก- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็น่าจะมีอาการผิดปกติมาก่อนหน้านั้น หรือมีเกิดขึ้นหลังจากนี้อีกเรื่อยๆ- ผลข้างเคียงจากการใช้ยาฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ เป็นต้นหากอาการที่เป็นอยู่ เป็นอยู่เพียง 1-2 วัน ก็อาจเป็นช่ววันไข่ตกได้ แต่หากยังมีอาการผิดปกติอีกเรื่อยๆ คือ เกิดเลือดออกผิดปกติมาเรื่อยๆ ปวดท้องน้อยต่อเนื่อง มีตกขาวที่ผิดปกติ ก็ควรไปพบสูติ-นรีแพทย์เพื่อตรวจหาสาเหตุค่ะ